সূর্যের ক্যাপ্টেন হওয়ার নেপথ্যে এই ৪ জন! জানেন কারা?

ওয়েব ডেস্ক : ২০০৭ সালে মহেন্দ্র সিং ধোনি। ২০২৪ সালে রোহিত শর্মা। এর পরেই সূর্যকুমার যাদবের (SuryaKumar Yadav) নেতৃত্বে টি২০ বিশ্বকাপ জিতেছে ভারত। ২০২৪ সালের টি২০ ফরম্যাটে টিম ইন্ডিয়ার (Team India) দায়িত্ব নিয়েছিলেন তিনি। এই সময় অনেকে মনে করেছিলেন, কোচ গৌতম গম্ভীরের প্রিয় পাত্র হওয়ার কারণেই তিনি অধিনায়কত্বের (Captaincy) দায়িত্ব পেয়েছিলেন সূর্য। কিন্তু, তেমনটা নয়, বরং তাঁর ক্যাপ্টেন হওয়ার পিছনে ছিলেন এই চার ব্যক্তি, তা জানিয়ে দিলেন সূর্য।

সংবাদ সংস্থা পিটিআইকে দেওয়া এক সাক্ষাৎকারে সূর্যকুমার যাদব (SuryaKumar Yadav) বলেছেন, তাঁকে অধিনায়ক করার সিদ্ধান্তের পিছনে ছিলেন জয় শাহ (Jay Shah), অজিত আগরকর (Ajit Agarkar), রাহুল দ্রাবিড় (Rahul Dravid) ও রোহিত শর্মা (Rohit Sharma)। তাঁর একসঙ্গে আলোচনার পরেই এমন সিদ্ধন্ত নিয়েছেন।

আরও খবর : IPL-এ আম্পায়ারদের আয় কত? জানলে চমকে উঠবেন

সূর্য বলেন, তাঁকে প্রথম টি২০ দলের অধিনায়কত্ব নেওয়ার কথা বলেছিলেন তৎকালীন বিসিসিআই সেক্রেটারি জয় শাহ। শ্রীলঙ্কার বিরুদ্ধে সিরিজের আগে তাঁকে ফোন করা হয়েছিল। তখনই তাঁকে অধিনায়ক করা হবে বলে জানানো হয়েছিল বলে জানান সূর্য (SuryaKumar Yadav)।

সঙ্গে সূর্য জানিয়েছেন, রোহিত শর্মা, অজিত আগরকরের ও রাহল দ্রাবিড় সেই সময় হয়তো জয় শাহের সঙ্গে আলোচনা করেছিলেন। আর তার পরে ভূমিকা ছিল গৌতম গম্ভীরের। তাঁরাই আমাকে ভারতের টি২০ দলের অধিনায়ক করেছেন। এদিকে রেকর্ড বলছে, এখনও পর্যন্ত দেশের হয়ে ৫২টি আন্তর্জাতিক ম্যাচে নেতৃত্ব দিয়েছেন সূর্য (SuryaKumar Yadav)। তার মধ্যে ৪২টিতে জিতেছে টিম ইন্ডিয়া। অন্যদিকে সূর্যকুমার যাদবের নেতৃত্বে কোনও দ্বিপাক্ষিক সিরিজ হারেনি ভারত।